Kommissionens forordning (EF) nr. 1157/2001

af 13. juni 2001

om ændring af forordning (EF) nr. 2316/1999 om gennemførelsesbestemmelser til Rådets forordning (EF) nr. 1251/1999 om indførelse af en støtteordning for producenter af visse markafgrøder samt om fravigelse af forordning (EØF) nr. 3887/92 om gennemførelsesbestemmelser for det integrerede system for forvaltning og kontrol af visse EF-støtteordninger

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(1), senest ændret ved forordning (EF) nr. 1038/2001(2), særlig artikel 9,

under henvisning til Rådets forordning (EØF) nr. 3508/92 af 27. november 1992 om et integreret system for forvaltning og kontrol af visse EF-støtteordninger(3), senest ændret ved Kommissionens forordning (EF) nr. 495/2001(4), særlig artikel 12, og

ud fra følgende betragtninger:

(1) Kommissionens forordning (EF) nr. 2316/1999(5), senest ændret ved forordning (EF) nr. 556/2001(6), fastsætter gennemførelsesbestemmelserne til forordning (EF) nr. 1251/1999 for så vidt angår betingelserne for ydelse af arealstøtte for visse markafgrøder og fastlægger betingelserne for jordudtagning.

(2) I artikel 3, stk. 1, litra c), i forordning (EF) nr. 2316/1999 er det fastsat, at de pågældende arealer skal passes i hvert fald indtil blomstringens/skridningens begyndelse under normale vækstvilkår eller indtil den 30. juni for visse afgrøders vedkommende, indtil grønmodenhed for så vidt angår proteinafgrøder og indtil mindst ti dage efter blomstringens afslutning for så vidt angår hamp.

Erfaringen har vist, at markafgrøder, der passes normalt, i visse tilfælde ikke når disse udviklingstrin som følge af usædvanlige vejrforhold. For at gøre landbrugernes indkomster mindre afhængige af vejrforholdene, bør sådanne arealer på visse betingelser fortsat være støtteberettigede.

(3) For at undgå kumulering af støtte, hvad angår græs til ensilering, bør en mark, der er anmeldt med henblik på produktion af certificeret frø i overensstemmelse med Rådets direktiv 66/401/EØF af 14. juni 1966 om handel med frø af foderplanter(7), senest ændret ved direktiv 98/96/EF(8), ikke berettige til arealstøtte.

(4) Ved forordning (EF) nr. 1038/2001 er der åbnet mulighed for, at økologiske producenter kan anvende bælgplanter dyrket på udtagne arealer. Disse afgrøder og støttebetingelserne bør defineres.

(5) For at alle producenter kan udnytte den mulighed, der er åbnet ved forordning (EF) nr. 1038/2001, bør der fastlægges en ny periode for ændring af ansøgninger om arealstøtte som omhandlet i artikel 4 i Kommissionens forordning (EØF) nr. 3887/92(9), senest ændret ved forordning (EF) nr. 2721/2000(10).

(6) Ved Rådets forordning (EF) nr. 823/2001 af 24. april 2001 om ændring af forordning (EØF) nr. 738/93 om ændring af den overgangsordning for den fælles markedsordning for korn og ris i Portugal, der blev indført ved forordning (EØF) nr. 3653/90(11), fastholdtes for produktionsåret 2001/02 det niveau for særstøtten, der var fastsat for 2000/01. For at opnå en bedre sammenhæng bør der foretages en tilpasning af beløbene for den supplerende støtte, der er indrømmet Portugal i forbindelse med obligatorisk jordudtagning, og som er fastsat i forbindelse med forordning (EF) nr. 2316/1999.

(7) En ny hørsort bestemt til fiberproduktion kan anses for at være støtteberettiget. Den bør optages i den liste over de af støtteordningen omfattede sorter, som er anført i bilag XII til forordning (EF) nr. 2316/1999.

(8) For at muliggøre anvendelse af denne nye sort i produktionsåret 2001/02 bør optagelsen ske med tilbagevirkende kraft fra den 15. maj 2001 i overensstemmelse med artikel 7a, stk. 1, litra b), i forordning (EF) nr. 2316/1999.

(9) De i denne forordning fastsatte foranstaltninger er i overensstemmelse med fællesudtalelse fra Forvaltningskomitéen for Korn og Komitéen for Den Europæiske Udviklings- og Garantifond for Landbruget -

UDSTEDT FØLGENDE FORORDNING:

Artikel 1

I forordning (EF) nr. 2316/1999 foretages følgende ændringer:

1) I artikel 3 indsættes som stk. 1a: "1a. Uanset stk. 1, litra c), er helt tilsåede arealer, der passes efter de lokale normer, men hvor afgrøderne på grund af ekstraordinære vejrforhold, der er anerkendt af medlemsstaten, ikke når det udviklingstrin, der er foreskrevet for de forskellige afgrødetyper, fortsat arealstøtteberettigede, såfremt de pågældende arealer har været friholdt for andre afgrøder indtil de foreskrevne frister."

2) I artikel 7, stk. 1, indsættes følgende punktum: "Der kan ikke ydes arealstøtte for arealer, der er anmeldt med henblik på produktion af certificeret græsfrø i overensstemmelse med direktiv 66/401/EØF i det pågældende produktionsår."

3) Som artikel 23a indsættes: "Artikel 23a

1. Ved anvendelse af artikel 6, stk. 3, andet led, i forordning (EF) nr. 1251/1999 forstås ved produktion af foderbælgplanter et areal tilsået med en eller flere af de arter, der er anført i bilag XIV. En blanding med korn og/eller græsser er tilladt på betingelse af:

a) at arealet primært er tilsået med foderbælgplanter

b) at særskilt høst ikke er mulig.

Såfremt specifikke regionale miljøbestemmelser, der er fastsat af medlemsstaten, for økologisk dyrkede produkter foreskriver en maksimumsprocent for såsæd af foderbælgplanter, er den betingelse, der er fastsat i litra a) i foregående afsnit, opfyldt, hvis mindst 85 % af den af medlemsstaterne fastsatte grænse overholdes.

2. Der kan ikke ydes arealstøtte for arealer, hvor foderbælgplanter som nævnt i stk. 1 i perioden fra 15. januar til 31. august er omfattet af den støtteordning, der er fastsat i Rådets forordning (EF) nr. 603/95 af 21. februar 1995 om den fælles markedsordning for tørret foder(12)."

4) I bilag IX ændres beløbet på "6,57 EUR" for den supplerende støtte for jordudtagning i Portugal for produktionsåret 2001/02 til "9,64 EUR".

5) Bilag XI affattes som angivet i bilag I til nærværende forordning.

6) I bilag XII indsættes hørsorten "Rosalin" under hørsorter til fiberproduktion i punkt 1.

7) Der indsættes et bilag XIV med den tekst, der er anført i bilag II til nærværende forordning.

Artikel 2

Uanset artikel 4, stk. 2, litra a), i forordning (EØF) nr. 3887/92 kan der i ansøgninger om arealstøtte, der er indgivet for produktionsår 2001/02, for så vidt angår bedrifter, der fuldt ud opfylder betingelserne i Rådets forordning (EØF) nr. 2092/91(13), foretages ændringer i form af tilføjelse af nye arealer, der anmeldes til jordudtagning.

Sådanne ændringsanmeldelser skal indgives senest den 1. juli 2001.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra produktionsåret 2001/02. Artikel 1, nr. 2, anvendes fra produktionsåret 2002/03.

Artikel 1, nr. 6, anvendes fra den 15. maj 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. juni 2001.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 1.

(2) EFT L 145 af 31.5.2001, s. 16.

(3) EFT L 355 af 5.12.1992, s. 1.

(4) EFT L 72 af 14.3.2001, s. 6.

(5) EFT L 280 af 30.10.1999, s. 43.

(6) EFT L 82 af 22.3.2001, s. 13.

(7) EFT 125 af 11.7.1966, s. 2298.

(8) EFT L 25 af 1.2.1999, s. 27.

(9) EFT L 391 af 31.12.1992, s. 36.

(10) EFT L 314 af 14.12.2000, s. 8.

(11) EFT L 120 af 28.4.2001, s. 2.

(12) EFT L 63 af 21.3.1995, s. 1.

(13) EFT L 198 af 22.7.1991, s. 1.

BILAG I

"BILAG XI

(Artikel 26, stk. 1)

OPLYSNINGER, DER SKAL SENDES TIL KOMMISSIONEN

Oplysningerne indsendes i form af en række oversigter efter følgende model:

- en første gruppe oversigter med oplysningerne for hver produktionsregion, jf. artikel 3 i forordning (EF) nr. 1251/1999

- en anden gruppe oversigter med oplysninger for hver region, for hvilken der er fastsat basisareal, jf. bilag VI til nærværende forordning

- en enkelt oversigt med en sammenfatning af oplysningerne for hver medlemsstat.

Oversigterne indsendes både som udskrift og på databærer.

Formler for arealer:

5 = 1 + 2 + 3 + 4

10 = 7 + 8 + 9

16 = 17 + 18

21 = 5 + 10 + 11 + 12 + 13 + 14 + 15 + 16 + 20

Bemærkninger:

Hver oversigt skal indeholde en angivelse af den pågældende region.

Udbyttet er det udbytte, som anvendes ved beregningen af arealstøtten i henhold til forordning (EF) nr. 1251/1999.

Sondringen mellem "vandet" og "ikke-vandet" skal kun foretages i blandede regioner. I så fald gælder:

(d) = (e) + (f)

(j) = (k) + (l)

Linje 1 omfatter kun hård hvede, for hvilken der ydes supplement til støtten efter artikel 5, stk. 1, i forordning (EF) nr. 1251/1999.

Linje 2 omfatter kun hård hvede, for hvilken der ydes supplement til støtten efter artikel 5, stk. 4, i forordning (EF) nr. 1251/1999.

Linje 19 omfatter kun arealer, der er udtaget eller tilplantet med skov efter artikel 22, 23, 24 og 31 i Rådets forordning (EF) nr. 1257/1999, og som henregnes under det markafgrødeareal, der er udtaget efter artikel 6, stk. 8, i forordning (EF) nr. 1251/1999.

Linje 20 svarer til de arealer, der er nævnt i artikel 2, stk. 4, andet afsnit, i forordning (EF) nr. 1251/1999.

Oplysningerne skal ligeledes indsendes for producenter, der ikke ansøger om hektarstøtte i forbindelse med støtteordningen for visse markafgrøder (forordning (EF) nr. 1251/1999). Disse oplysninger anføres i kolonne "m" og "n", under "Andet", og de vedrører hovedsageligt de markafgrøder, der er anmeldt som foderarealer for oksekøds- og fårekødspræmien.

Linje 23 omfatter arealer, der er udtaget til nonfoodafgrøder, og som der ikke ydes støtte til efter gennemførelsesbestemmelserne i artikel 6, stk. 3, i forordning (EF) nr. 1251/1999 (f.eks. sukkerør, jordskokker og cikorierod).

Linje 24 omfatter udtagne arealer, der anvendes til foderbælgplanter i medfør af artikel 6, stk. 3, andet led, i forordning (EF) nr. 1251/1999.

>PIC FILE= "L_2001157DA.001101.EPS">"

BILAG II

"BILAG XIV

Foderbælgplanter som omhandlet i artikel 23a

>TABELPOSITION>"